Električni brod
<s>Električni brod je brod koji se pokreće elektromotorom, koristeći električnu energiju pohranjenu u akumulatoru ili drugim uređajima za pohranu električne energije.</s><s>Iako veliku većinu brodova pogoni dizel motor, a popularni su još i benzinski motori i pogon na jedra, brodovi na električni pogon ustvari postoje već 120 godina.</s><s>Električni brodovi su bili vrlo popularni između 1880-ih i 1920-ih, dok se još nije bio dovoljno razvio motor s unutarnjim izgaranjem.</s><s>A od energetske krize 1970-ih ponovo vraćaju svoju popularnost, pogotovo od unaprijeđenja fotonaponskih čelija.</s><s>Koristeći solarnu energiju moguće je napraviti brod na motorni pogon sa beskonačnim dometom.</s>

<s>Historija</s>

<s>Rana historija
Jedan od prvih električnih brodova dizajnirao je 1839., u Sankt Petersburgu u Rusiji, njemački izumitelj Moritz von Jacobi.</s><s>Brod je bio dugačak 24 stope i mogao je prevoziti 14 putnika brzinom od 3 milje na sat.</s>

<s>Zlatno doba
Trebalo je 30 godina razvoja baterije i motora prije nego je električni brod postao praktičan.</s><s>Gustav Trouvé, francuski električni inženjer, 1880. patentirao je mali električni motor.</s><s>Isprva je mislio upotrijebiti taj motor za pogon vesala koja bi onda pokretala sam brod, ali je kasnije ipak zagovarao propeler.</s>

<s>Anthony Reckenzaun konstruirao je prvu značajniju električnu barkasu i nazvao ju „Electricity“.</s><s>Brod je imao čeličnu oplatu i bio je preko 7 metara dug.</s><s>Imao je akumulatore za pohranu električne energije.</s><s>Takvi brodovi su se većinom koristili za izlete po rijeci Temzi.</s>

<s>Moritz Immisch, zajedno sa Williamom Keppelom, 1882. godine osnovao je tvrtku koja se specijalizirala za primjenu električnih motora u transposrtu.</s><s>Oni su naparavili prvu flotu električnih barkasa za iznajmljivanje, te niz stanica za punjenje uz Temzu.</s>

<s>Takve brodove primarno su koristili bogati pojedinci za prevoženje po rijeci.</s><s>Raskošni brodovi bili su izgrađeni od mahagonije i bogato dekorirani vitrajima, svilenim zavjesama i baršunastim jastucima.</s>

<s>Na Čikaškom svjetskom sajmu 1893. godine 55 barkasa proizašlih iz rada Anthonya Reckenzauna prevelo je preko milijun putnika.</s>

<s>Električni brodovi tada još uvijek nisu bili namijenjeni za transport preko mora.</s><s>To su bili isključivo brodovi za mali broj putnika po rijekama i drugim vodama bez valova.</s>

<s>Propast</s>

<s>Dolaskom vanbrodskih motora sa unutrašnjim izgaranjem u dvadesetim godinama prošlog stoljeća, dovelo je do pada popularnosti električnih brodova.</s><s>Unatoč tome ponegdje su ostali prisutni od tada do danas.</s><s>Na primjer na Königssee-u, jezeru u jugo-istočnoj Njemačkoj.</s><s>Tu je procijenjeno da je okoliš preosjetljiv za dizel motore, pa se samo električni brodovi smiju koristiti za plovidbu po jezeru.</s>

<s>Kroz godine je postepeno uveden kombinirani elektro i dizel pogon.</s><s>Tako moderni prekooceanski brod Queen Mary 2 korsiti samo elektromotore, dok se akumulatori pune pomoću dizel i plinskih turbina.</s>

<s>Brodovi pogonjeni isključivo na električnu energiju stagnirali su sve dok Duffy Electric Boat Company of California nije počela masovno proizvoditi male električne brodice 1968.</s><s>Danas oni proizvode više od 300 brodova na godinu.</s>

<s>Brodovi na solarni pogon nisu se pojavili do 1980-ih.</s>

<s>Komponente</s>

<s>Punjač</s>

<s>Potrebno je iz nekog izvora dobaviti električnu energiju za punjenje baterije</s>

<s>Punjač izmjenične struje omogućava brodu da se puni sa obale kad god je to moguće.</s><s>Stanice za punjenje električnom energiju podliježu vrlo oštrim ekološkim kontrolama.</s><s>Kupovanjem „zelene struje“ moguće je pogoniti brod obnovljivom energijom.</s><s>Fotonaponski paneli se mogu ugraditi u brod na palubu ili krov kabine.</s><s>Neki takvi paneli su dovoljno fleksibilni da ih se može ugrađivati na zakrivljene površine, ali oni krući su efikasniji po pitanju pretvorbe solarne energije u električnu.</s><s>Efikasnost panela također drastično opada ako nisu uperene direktno u sunce.</s><s>Generator koji se tegli mogu koristiti brodovi koji imaju i pogon na jedra.</s><s>Tada tijekom plovidbe na jedra generator se uroni u vodu i strujanjem vode puni akumulator.</s><s>Vjetroturbine su česte na jahtama i dobro su primjenjive na električne brodove.</s><s>Postoje određene sigurnosne mjere koje se moraju zadovoljiti.</s><s>Mora biti dovoljno veliki brod da turbina ne ugrožava putnike, te brod mora biti dovoljno stabilan da ga nalet vjetra ne prevrne zbog te vjtroturbine.</s><s>Teoretski dovoljno velika vjetroturbina mogla bi potpuno pogoniti brod.</s><s>Punjenje motorom s unutrašnjim izgaranjem, podrazumijeva punjenje akumulatora zasebnim motorom s unutrašnjim izgaranjem, a sam brod pogone elektromotori.</s>

<s>U svakom slučaju potreban je regulator punjenja.</s><s>On osigurava da se akumulatori optimalno pune i da ne dolazi do pregrijavanja ili prekomjernog punjenja.</s>

<s>Baterije
Olovne baterije
Nikal metal hidridne, litij ionske baterije
Gorivi članci</s>

<s>Tehnologij baterija strelovito napreduje, te se mogu u bliskoj budućnosti očekivati i kvalitetnija riješenja.</s><s>Veličina baterije najviše utječe na sam domet broda.</s><s>Ali fotonaponski paneli i vjetroturbine omogućavaju punjenje na moru, te time povećanje dometa.</s>

<s>Regulator brzine
Da bi se brod mogao koristiti potreban je regulator brzine (naprijed/nazad/izvan brzine).</s>

<s>Elektromotor
Postoji širok raspon elektromotora u upotrebi.</s><s>Tradicionalni istosmjerni elektromotori sa namotajima prvi su ušli u upotrebu, a koriste se još i danas.</s><s>Danas mnogi brodovi koriste i istosmjerne motore sa permanentnim magnetima zbog njihove male težine.</s><s>Prednosti oba motora je što se mogu regulirati elektronički, ali im to i nije poitrebno.</s><s>Neki brodovi koriste motore na izmjeničnu struju ili motore sa permanentnim magnetima bez četkica.</s><s>Prednost ovih motora je da ne trebaju komutator za pretvorbu struje u izmjeničnu, ali zato zahtjevaju elektroničku regulaciju i visoki napon za što je potrebna dobra izolacija.</s>

<s>Zagađivanje okoliša
Sve komponente broda moraju se proizvesti i, kada postanu otpad, nekako ih se treba riješiti.</s><s>Ti procesi uzrokuju određeno zagađenje okoliša, te postoji mišljenje da upravo električni brodovi svojom proizvodnjom i otpadom zapravo više zagađuju okoliš od brodova na motore s unutrašnjim izgaranjem.</s>

<s>Proizvodnja električne energije
Za proizvodnju električne energije se često koriste fosilna goriva, što znači da se time zagađuje okoliš.</s><s>Nadalje za izgradnju stanica za punjenje i ugradnju kablova za transport električne enrgije potrebno je uništiti dio okoliša.</s><s>Ali može se i ustvrditi da brodovi na motore s unutrašnjim izgaranjem također trebaju odnekuda dobivati gorivo, a infrastruktura potrebna za transport fosilnih goriva je puno štetnija za okoliš od one za transport električne energije.</s>

<s>Efikasnost
Iako je točno da električni motori gube na efikasnosti opetovanim korištenjem, snaga potrebna za vožnju po rijeci u prosjeku iznosi 1,5 kW, te dizel motor od 60 konjskih snaga koji proizvodi samo 1,5 kW radi sa puno manjom efikasnošću od elektromotora iste snage.</s>

<s>Baterije
Zbrinjavanje baterija i akumulatora predstavlja vrlo veliki ekološki problem.</s><s>Ako bi brod potonuo, njegov akumulator bi uzrokovao vrlo veliko zagađenje tog ekosustava.</s><s>Nasuprot tome, električni brodovi imaju istu vjerojatnost da potonu, kao i brodovi na motore s unutrašnjim izgaranjem, a ulja i gorivo iz takvih brodova isto zagađuju okoliš.</s><s>Proizvodnja baterija je također veliki zagađivač, zbog štetnih kemijskih spojeva koji su potrebni.</s>

<s>Solarni brodovi</s>

<s>Vjerojatno prvi praktični solarni brod izrađen je 1975. u Engleskoj.</s>

<s>Planet Solar je najveći brod na na solarnu energiju na svijetu i dosad jedino vozilo na solrani pogon koje je prešlo put oko svijeta.</s><s>Izgrađen 2010. godine, Planet Solar je katamaran dug 35 i širok 26 metara.</s><s>Električnu energiju dobiva iz 537 kvadratnim metara fotonaponskih panela raspoređenih po njegovoj oplati.</s>

<s>Nippon Yusen, japanska tvrtka koja se bavi pomorskim transportom, objavila je da namjerava ugraditi fotonaponske panele snage 40 kW, transportni brod koji će prevoziti automobile za Toyota Motors kompaniju.</s>

<s>Izvori</s>

<s>Plovila</s>

